Alf Fasmer Dahl

Alf Fasmer Dahl (1874–1933) var en norsk prest og komponist. 

Han ble student i 1892 og cand.theol. i 1898. Fra 1899 til 1904 var han personellkapellan i Vår Frue kirke i Trondheim, deretter var han fra 1904 til 1913 sjømannsprest i Antwerpen. I 1913 ble han kallskapellan til Fana, hvor han var prest i Birkeland kirke. Alf Fasmer Dahl drev også koret «Fasmer Dahls kor», og han var sammen med Lars Søraas en av grunnleggerne av Bjørgvin Kirkesangforbund. Bjørgvin Kirkesangforbund Årsmelding 2006

Alf Fasmer Dahl var gift med  Aagot Ellingsen. Blant barna var forfatteren Titt Fasmer Dahl; Esther Fasmer Dahl, gift med legen Erik Waaler; og Jonas Fasmer Dahl som var lektor i Steinkjer, motstandsmann på en av «Kvarstadbåtene» og døde i Sonnenburg konsentrasjonsleir 1944.Dahl, Jonas Fasmer; fanger.no

 Komponist 
Alf Fasmer Dahl er særlig kjent som komponist av melodien til sin fars julesang Nå vandrer fra hver en verdens krok, som han skrev omkring 1905. En rekke artister har sunget den inn på plate. I Norsk Salmebok er det tre melodier av ham:
 68 Nå vandrer fra hver en verdens krok, tekst Jonas Dahl
 248 Om salighet vi synger, tekst Jonas Dahl
 822 No luter blom på enger, tekst Ragnvald Vaage

 Referanser 

 Eksterne lenker 


Kategori:Norske lutherske prester
Kategori:Norske komponister
Kategori:Kirkemusikkomponister
Kategori:Personer fra Trondheim kommune